கேள்வி: திலோத்தமா சோம் - தொழில் பற்றி தகவல் சொல்.
பதில்: திலோத்தமா சோம், புதுதில்லி, சீமாட்டி சிறீ ராம் கல்லூரியில் சேர்ந்தார். பின்னர், அர்விந்த் கௌர் அசுமிதா எனும் நாடகக் குழுவில் சேர்ந்தார். அவர் 2004 இலையுதிர்காலத்தில் நியூயார்க் பல்கலைக்கழகம் கல்வி அரங்கில் முதுகலை திட்டத்திற்காக நியூயார்க்கு நகரம் சென்றார். பிப்ரவரி 2008 இல் விடுமுறையில் மும்பை திரும்பும்வரை அங்கேயே இருந்தார். அதன்பிறகு, நியூயார்க்கில் சில சிறந்த திட்டங்களை முடித்த பிறகு, மே 2008 இல் இந்தியா திரும்பி மும்பையில் தங்கினார். நியூயார்க்கில், உயர் பாதுகாப்பு அமெரிக்க சிறைச்சாலையில் இருந்த கொலைக் குற்றவாளிகளுக்கு நாடகங்களை நடத்த கற்பித்தார். இவர் மீரா நாயர் ''மான்சூன் வெட்டிங்'' என்ற திரைப்படத்தில் ஆலிஸாக அறிமுகமானார், புளோரியன் கேலன்பெர்கர் இயக்கிய ''ஷேடோஸ் ஆஃப் டைம்'' ( ''ஷாட்டன் டெர் ஜீட்'' ) படத்தில் தீபாவாக நடித்தார். கிளாரி மெக்கார்த்தியின் ஆத்திரேலிய திரைப்படமான ''தி வெயிட்டிங் சிட்டியில்'' கன்னியாஸ்திரியாக நடித்தார். மகாசுவேதா தேவியின் புதினத்தை அடிப்படையாகக் கொண்ட இட்டாலோ ஸ்பினெல்லியின் ''கங்கோர்'' திரைப்படத்தில், ஒரு சமூக சேவகியாக நடித்தார். இவர் கௌசிக் முகர்ஜியின் ''தாஷர் தேஷி'' படத்திலும் பணியாற்றினார். திபாகர் பானர்ஜி இயக்கிய ''ஷாங்காய்'' என்ற இந்தி அரசியல் அதிரடித் திரைப்படம் திருமதி அஹ்மதியாக நடித்தார். ''ஷாங்காய்'' ரெடிஃப், இவரது நடிப்பைப் பற்றி இவ்வாறு எழுதியது: "இந்தித் திரைப்படத்தில் திலோத்தமா சோம், இந்த ஆண்டின் மிகவும் இதயத்தை கவர்ந்த கதாபாத்திரங்களில் ஒன்றை உருவாக்கினார்". ''லிட்டில் பாக்ஸ் ஆஃப் ஸ்வீட்ஸில்'' லாரா (மேனகா தாஸ் இயக்கியது),[https://www.theguardian.com/film/2008/aug/15/bollywood?gusrc=rss&feed=film Little Box of Sweets] , தி கார்டியன், 15 August 2008 ''லாங் ஆஃப்டரில்'' ஜெயா (குறும்படம், ஆஃபியா நதானியேல் இயக்கியுள்ளார்) ''பட்டர்ஃபிளையில்'' மிரால் (தனுஜ் சோப்ரா இயக்கியது) இவரது மற்ற கதா பாத்திரங்களில் அடங்கும். ''கிஸ்ஸாவில்'' சிறுவனாக வளர்க்கப்படும் பெண்ணாக இவரது நடிப்பு ஏழாவது அபுதாபி திரைப்பட விழாவின் (ADFF) நியூ ஹொரைசன்ஸ் போட்டியில் சிறந்த நடிகைக்கான பட்டத்தை வென்றது. நார்வே நடிகை ஜூலியா வைல்ட்சுட்டுடன் இந்த பட்டத்தை பகிர்ந்து கொண்டார்.[http://www.khaleejtimes.com/kt-article-display-1.asp?section=newsmakers&xfile=/data/newsmakers/2013/November/newsmakers_November1.xml]